Krill

Bentheuphausia amblyops
 Euphausiidae

Krill (Euphausiacea) er en gruppe rekelignende virvelløse dyr, og er en viktig art zooplankton.

I henholdsvis Nord-Atlanteren og Stillehavet er Meganyctiphanes norvegica og Euphausia pacifica viktige krillarter. Antarktisk krill er en nøkkelart i det antarktiske økosystem i Sørishavet. 

Krill er en viktig matressurs for bardehvaler, djevelrokker, hvalhaier, seler og noen få sjøfugl-arter som eter nesten utelukkende krill.

Krill finnes i alle hav i verden. De er en viktig art nær bunnen av næringskjeden, fordi de eter plante- og dyreplankton, og omdanner dette til en form som passer for mange større dyr, og utgjør sådan en betydelig mengde biomasse til disposisjon for predatorer. De fleste artene holder seg på dypt vann om dagen, og stiger opp nærmere overflaten om natten.

Kommersiell krill-fiske er utbredt i områdene rundt Japan og i Sørishavet. Mesteparten brukes i landbruk og akvariefôr, som åte innen sportsfiske, eller i farmasiindustrien. I Japan og Russland brukes krill også som menneskemat, og er kjent som okiami (オキアミ) i Japan.

Antarktisk krill og ressursenen i Sørishavet forvaltes og reguleres av "Convention for the Conservation of Antarctic Marine Living Resources" (CCAMLR). For å forhindre overfiske og dermed at næringsgrunnlaget for arter som pingvin og sel blir redusert, benyttes føre var prinsippet i forvaltningen av denne viktige ressursen. Biomassen av Antarktisk krill i Sørishavet er estimert til 379 millioner tonn, noe som gjør den til en av artene med størst total biomasse.  

 Taksonomisk plassering 
Taksonomien til storkrepser er komplisert og flere av gruppen er utdødd. Det er generelt omstridt å fin-inndele organismer taksonomisk. En vanlig oppdelning anerkjenner storkrepser som en av seks ulike klasser av krepsdyr, og storkrepser er den mest artsrike gruppen. En moderne oppdatering av systematikken gis av Martin og DavisDavis, George E., Martin, Joel W.: An Updated Classification of the Recent Crustacea , Natural History Museum of Los Angeles County 2001, side 1-132, som følgende oversikt følger ned til nivået orden, mens lavere nivåer i enkelte tilfeller følger Catalogue of LifeBisby F.A., Roskov Y.R., Orrell T.M., Nicolson D., Paglinawan L.E., Bailly N., Kirk P.M., Bourgoin T., Baillargeon G., Ouvrard D. (red.): «Species 2000 & ITIS Catalogue of Life: 2011 Annual Checklist» - Species 2000. Reading, Storbritannia., men stort sett WoRMS-databasen.Eucarida - WoRMS. Besøkt 25. januar 2014.. Utdødde grupper er markert med †.

 Rekke: krepsdyr (Crustacea) -  arter
 KLASSE storkrepser (Malacostraca) - + arter Latreille, 1802
 Underklasse «ekte storkreps» Eumalacostraca - + arter Grobben, 1892
 Usikker overorden Eucarida Calman, 1904
 Orden Amphionidacea - 1 art . I. Williamson, 1973
 Orden tifotkrepser (Decapoda) - 2.700 slekter,  arter Latreille, 1802
 Orden krill (Euphausiacea) - 2 familier, 11 slekter, 86 arter Dana, 1852
 Incertae sedis
 Familie Bentheuphausiidae  Colosi, 1917
 Slekt Bentheuphausia G.O. Sars, 1885
 Familie Euphausiidae  Dana, 1852
 Slekt Boreophausia 
 Slekt Cyrtopia 
 Slekt Euphausia  Dana, 1850
 Slekt Hansarsia Shaw, 2023 (= Nematoscelis  G.O. Sars, 1883, ikke Wollaston, 1867)
 Slekt Meganyctiphanes  Holt & Tattersall, 1905
 Slekt Nematobrachion  Calman, 1905
 Slekt Nematodactylus
 Slekt Nyctiphanes  Sars, 1883
 Slekt Parathysanopoda 
 Slekt Pseudeuphausia  Hansen, 1910
 Slekt Rhoda 
 Slekt Stylocheiron  G.O. Sars, 1883
 Slekt Tessarabrachion  Hansen, 1911
 Slekt Thysanoessa  Brandt, 1851
 Slekt Thysanopoda  Milne-Edwards, 1830

 Referanser 

 Eksterne lenker 


Kategori:Storkrepser
Kategori:Krepsdyr formelt beskrevet i 1852
Kategori:Dyr formelt beskrevet av James Dwight Dana